Donald Trump etter demokratenes landsmøte: – Jeg får lyst til å slå
– Jeg får lyst til å slå. Så hardt at de aldri vil komme seg igjen, uttalte Trump under et republikansk kampanjemøte torsdag kveld. Han er tydelig sint på flere av talerne som har kritisert ham under demokratenes landsmøte. Den siste som talte var Hillary Clinton. Også hun gikk hardt ut mot sin rival. Bakgrunn: Nå er Clinton historiskClinton (68) tok et nådeløst oppgjør med frykten hun mener Trump spiller på – og hva han står for. – Han vil splitte oss – fra resten av verden og fra hverandre. Han vil at vi skal frykte fremtiden og frykte hverandre, sa hun.Selv om Donald Trump brukte ordlyden «å slå» da han parerte kritikken, kan det tenkes at han med denne formuleringen sikter til verbale snarere enn fysiske angrep. Ifølge CNN har han gjort dette før. Spesielt en av talerne under demokratenes landsmøte fikk gjennomgå av Trump. Personen ble ikke navngitt. – Det var en veldig liten fyr jeg hadde spesielt lyst til å slå. Jeg ville slå ham så hardt at hodet hans ville snurre så kraftig at han ikke ante hva som skjedde. VG følger presidentvalget – Les alle våre saker her!Fredag morgen sendte kampanjekontoret til Trump ut en pressemelding som kaller Hillarys tale en samling klisjeer og oppbrukt retorikk. – Hun brukte en hel kveld på å snakke ned det amerikanske folket, som hun selv har sett ned på hele sitt liv. Trump mener Hillarys politikk vil ta jobber, samt ødelegge velferd og resurser. – Hun nekter å nevne ordet «radikal islam», katastrofen i Libya eller epost-skandalen. Det viser hvor lite hun bryr seg om sikkerheten til det amerikanske folket, sier Trump, og fortsetter: – Hillary Clinton sier at USA er sterkere sammen. Men i Clintons USA står millioner av mennesker ute i kulden. Hun står bare sammen med de rike investorene som har fulgt henne hele livet. Les også: Michelle Obama fikk skryt for denne talen
Etter denne ukens taler på demokratenes landsmøte har Donald Trump én tilbakemelding til sine motstandere: Han planlegger å slå tilbake.